open-index/open-wikipedia-markdown huggingface dataset:
முரல் மீன்

**முரல் மீன் (Needlefish** (குடும்பம் **Belonidae**) அல்லது **Long Tom**) என்பது கடலின் திறந்த மேற்பரப்புப் பகுதியில் வாழும் மீன்களை வேட்டையாடி உண்கின்ற மீனாகும். இவற்றில் சில இனங்கள் கடலின் உவர் நீரிலும் நன்னீர் சூழலிலும் வாழக்கூடியன.   (எ.கா., *Strongylura*). இவை குறுகிய நீண்ட தாடையையும் கூரான பற்களைக் கொண்டவையாக உள்ளன.

## விளக்கம்
முரல் மீன்கள் மெல்லிய உடல்வாகைக் கொண்டவையாகவும்   நீளம்வரை வளரக்கைடியனவாகவும் உள்ளன. இவற்றின் முதுகுத் துடுப்புக்கு நேர் எதிராக குதத்துடுப்பு என இரண்டும் ஒரே மாதிரியாக இருக்கும்.  இதன் நீண்ட குறுகிய மூக்கும் அதில் கூரான பற்களுமே இதன் தனித்தன்மையாகும். இதில் பல இன மீன்களில் வயதுவந்த மீன்களுக்கு மட்டும் அதன் மேல்தாடை முழுவளர்சி அடைந்திருக்கும், அதாவது முரல் மீன்களின் கீழ்த் தாடை குறைந்த நீளமுடையதாகத் தோன்றும்.  இவற்றின் மூக்கு முழுமையாக வளர்ச்சியடையும்வரை மிதவைவாழிகளையே உண்ணும். முரல் மீனகள் இனச்சேர்கை செய்து முட்டைகளை இடுகின்றன. ஆண் மீன்கள் பெண் மீன்களுடன் பொதுவாக அலைகள் மேல் இனச்சேர்க்கையில் ஈடுபடுகின்றன.

## மேற்கோள்கள்



பகுப்பு:மீன்கள்
பகுப்பு:மீன் குடும்பங்கள்
நான்கு புனித தலங்கள், உத்தரகண்ட்

**நான்கு புனித தலங்கள்** (Chota Char Dham) (தேவநாகரி: छोटा चार धाम) என்பது இந்தியாவின் இமயமலையில் உள்ள உத்தரகண்ட் மாநிலத்தின் கார்வால் கோட்டத்தில் அமைந்துள்ள பத்ரிநாத் கோயில், கேதார்நாத் கோயில், கங்கோத்திரி கோயில் மற்றும் யமுனோத்திரி கோயில் ஆகிய நான்கு கோயில்கள் இந்துக்களின் புனித தலங்களைக் குறிப்பதாகும்.
ஆண்டுதோறும் கோடைகாலத்தில் இந்துக்கள் இந்நான்கு தலங்களுக்குக் பயணிப்பதை வடமொழியில் **சார் தாம் யாத்திரை** என்பர்.

## யாத்திரை
இந்நான்கு புனித தலங்களுக்கு செல்ல தில்லி, அரித்துவார் போன்ற நகரங்களிலிருந்து பேருந்துகள் மற்றும் சிற்றுந்துகள் உள்ளது.

#*யமுனோத்திரி*, யமுனை கோயில் அமைவிடம் மற்றும் யமுனை ஆற்றின் பிறப்பிடம். 
#*கங்கோத்திரி*, கங்கை ஆற்றின் பிறப்பிடம் மற்றும் கங்கோத்திரி கோயில் அமைவிடம்.
#*கேதார்நாத்*, 12 சோதிலிங்க சிவத்தலங்களில் ஒன்றாகும். 
#*பத்ரிநாத்*, பத்ரிநாராயணன் எனும் திருமால் கோயிலின் அமைவிடம்.

## இதனையும் காண்க
* பஞ்ச கேதார தலங்கள்
* நான்கு புனித தலங்கள்

## மேற்கோள்கள்

## வெளி இணைப்புகள்
*பத்ரி-கேதார் கோயில்களின் அதிகாரப்பூர்வ இணையதளம்

பகுப்பு:இந்து யாத்திரைத் தலங்கள்
பகுப்பு:உத்தராகண்டம் இந்துக் கோயில்கள்
பகுப்பு:உத்தராகண்டத்திலுள்ள சுற்றுலாத் தளங்கள்
பகுப்பு:இந்து புனிதத் தலங்கள்
அசிட்டுரிக் அமிலம்

**அசிட்டுரிக் அமிலம்** *(Aceturic acid)* என்பது C4H7NO3 என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். அமினோ அமிலம் கிளைசினுடைய வழிப்பொருளான இச்சேர்மம் என்-அசிட்டைல் கிளைசின் என்ற பெயராலும் அழைக்கப்படுகிறது. இவ்வமிலத்தின் உப்புகள் அசிட்டுரேட்டுகள் எனப்படுகின்றன. 
## தயாரிப்பு
பென்சீனில் உள்ள அசிட்டிக் நீரிலியை சிறிது அதிக அளவில் கிளைசினுடன் சேர்த்து சூடுபடுத்துவதால் அசிட்டுரிக் அமிலம் தயாரிக்க முடியும் . அல்லது தூய்மையான அசிட்டிக் அமிலத்திலுள்ள அசிட்டிக் நீரிலியுடன் சம அளவு கிளைசின் சேர்த்து சூடுபடுத்தியும் இதைத் தயாரிக்கலாம் .  

## மேற்கோள்கள்

## இவற்றையும் காண்க
*அசிகுளுட்டாமைடு
*என்–அசிட்டைல்குளுடாமிக் அமிலம்
*அசிபியூரிக் அமிலம்

பகுப்பு:அசிட்டிக் அமிலங்கள்
பகுப்பு:அசிட்டமைடுகள்
தன திரயோதசி

**தன திரயோதசி** (*Dhana Trayodashi*) அல்லது **தந்தேரசு** (*Dhanteras*, ,  , ) இந்தியாவில், குறிப்பாக வட மாநிலங்களில்,  தீபாவளிக் கொண்டாட்டங்களில் முதல்நாளாக அமைகின்றது.  நேபாளத்தில் இது திகார் திருவிழாவின் முதல்நாளாகும். இத்திருவிழா **"தனவந்தரி திரயோதசி"** எனவும் அழைக்கப்படுகின்றது. இது விக்ரம் நாட்காட்டியில்  ஐப்பசி மாதத்தில் வரும் தேய்பிறையின் பதின்மூன்றாம் நாளில் கொண்டாடப்படுகின்றது. இன்றைய நாளில் விலையுயர்ந்த தங்கம், வெள்ளி,பிளாட்டின நகைகளும் காசுகளும் வாங்கப்படுகின்றன.

இந்நாளில் தன்வந்திரி வழிபடப்படுகின்றார். இந்து சமய நம்பிக்கைகளில் தனவந்திரி அனைத்து மருத்துவர்களுக்கும் ஆசிரியராகவும் ஆயுர்வேதத்தின் நிறுவனராகவும் கருதப்படுகின்றார்.

## கொண்டாட்டம்
தந்தேரசு செல்வச்செழிப்பிற்காக வழிபடப்படும் திருவிழாவாக பரவலாக அறியப்பட்டாலும் தன்வந்திரிக் கடவுள் செல்வத்துடன் தொடர்பானவர் அல்ல; உடல்நலத்தை அருள்பவராகவே கருதப்படுகின்றார்.  
மற்றொரு சமயக்கதையில் இன்றைய நாளில் பாற்கடலிலிருந்து இலக்குமி தோன்றியதாகக் கூறப்படுகின்றது.  எனவே இலக்குமியும் குபேரரும் வழிபடப்படுகின்றனர்.
## தொடர்புடைய மற்ற திருவிழாக்கள்
*தீபாவளி
*அட்சயத் திருதியை
## மேற்சான்றுகள்

பகுப்பு:இந்து சமய விழாக்கள்
நான்கு புனித தலங்கள், இந்தியா

**நான்கு புனித தலங்கள்**, அல்லது **சார் தாம்** (Char Dham), இந்தியாவின் நான்கு திசைகளில் அமைந்துள்ள இந்துக்களின் நான்கு புனித தலங்களை குறிக்கிறது. *சார் தாம்* எனும் வடமொழி சொல்லிற்கு *நான்கு தலங்கள்* எனப் பொருளாகும். இவை **நாற்பெரும் தலங்கள்** அல்லது **நாற்பெருந்தாம்** என்றும் அழைக்கப்பெறுகின்றன. இவை நான்கும் இந்திய மண்ணின் நான்கு திசைகளில் உள்ள புனிதத் தலங்கள் என்று ஆதி சங்கரர் (பொ.ஊ. 686–717) விவரித்துள்ளார்.

வடக்கில் உத்தரகண்ட் மாநிலத்தில் அமைந்த பத்ரிநாத், தெற்கில் தமிழ்நாட்டில் அமைந்த இராமேஸ்வரம், கிழக்கில் ஒடிசா மாநிலத்தின் புரி, மேற்கில் குஜராத் மாநிலத்தின் துவாரகை ஆகிய இந்நான்கு தலங்களும் புனித தலங்கள் ஆகும்.

## இதனையும் காண்க
* நான்கு புனித தலங்கள், உத்தரகண்ட்
* 12 சோதிர் லிங்க தலங்கள்
* முக்தி தரும் ஏழு நகரங்கள்

## மேற்கோள்கள்

## வெளி இணைப்புகள்

பகுப்பு:இந்து புனிதத் தலங்கள்
பகுப்பு:இந்து யாத்திரைத் தலங்கள்
விநாயக முதலியார்

**விநாயக முதலியார்** இலங்கையின் வட அந்தலையில் உள்ள நகரமான பருத்தித்துறையைப் பூர்வீகமாகக் கொண்ட ஒரு செல்வந்தராவார். கப்பல்கள் பல மூலம் செல்வந்தராக இருந்த இவர் மக்கள் சேவையிலும் நாட்டமுள்ளவராக இருந்தார். இவரைப் பாராட்டி பிரித்தானிய அரசு முதலியார் என்ற பட்டத்தை வழங்கியது. இன்று பருத்தித்துறையில் உள்ள வீதியான விநாயக முதலியார் வீதி இவரின் ஞாபகமாகவே வைக்கப்பட்டப் பெயராகும்.

## தபால் நிலையம்
1800 காலப்பகுதியில் இலங்கையில் தகவல் பரிமாற்றம் மிக மந்தமான நிலையிலேயே இருந்தது. தகவல்கள் ஒரு நகரில் இருந்து மற்றய நகரிற்குச் சென்றடைய பல வாரங்கள் எடுத்தது. இந்தக் குறையைத் தீர்த்துவைக்க விநாயகம் அவர்கள் பருத்தித்துறை நகரில் ஒரு தபால் நிலையத்தை அமைத்து வைத்தார். இந்தத் தபால் நிலையத்தைத் தனது வீட்டில் அமைத்தார் என்பதையும் குறிப்பிடவேண்டும்.

இவரது சந்ததியில் தோன்றிய வடிவேலு, சிதம்பரம் மற்றும் ஆறுமுகநாதன் போன்றவர்கள் திருகோணமலையில் கப்பல் நிறுவனங்களை நடத்தினர்.

## மேற்கோள்கள்

பகுப்பு:யாழ்ப்பாண மாவட்ட மக்கள்
2016 வடகிழக்குப் பருவமழைக் காலம்

இந்தியாவில் 2016 ஆம் ஆண்டிற்கான வடகிழக்குப் பருவமழைக் காலம் அக்டோபர் 30 அன்று தொடங்கியது.

*இம்முறை சற்று தாமதமாக ஆரம்பித்தாலும், இயல்பான மழையளவு இருக்கும்* என வானிலை ஆராய்ச்சி நடுவம் அறிவித்தது. எனினும் நவம்பர் 30 வரை குறிப்பிடத்தக்க அளவில் மழை பெய்யவில்லை.

## மழையளவில் பற்றாக்குறை
* வங்காள விரிகுடாக் கடலில் உருவான நாடா எனும் புயலின் காரணமாக பெய்த மழையால், தமிழ்நாடு மாநில மழையளவுப் பற்றாக்குறை 71% என்பதிலிருந்து 68% என்றானது. 
* அடுத்து உருவான வர்தா புயலினால் ஏற்பட்ட மழைப்பொழிவினை அடுத்து, தமிழ்நாடு மாநில மழையளவுப் பற்றாக்குறை 61% என்றானது (டிசம்பர் 13 அன்று காலை 8.30 மணி நிலவரப்படி).

## உருவான புயல்கள்
இந்தப் பருவமழைக் காலத்தில், இரண்டு புயல் சின்னங்கள் வங்காள விரிகுடாக் கடலில் உருவாகின.

### நாடா புயல்

வங்கக் கடலில் நிலைகொண்ட காற்றழுத்தத் தாழ்வுநிலை, கரையைக் கடக்கும்போது கனமழை பெய்யும் என *சென்னை வட்டார புயல் எச்சரிக்கை நடுவம்* அறிவித்தது. இதனையடுத்து சென்னை, காஞ்சிபுரம், திருவள்ளூர், நாகை, கடலூர் மாவட்டங்களிலுள்ள பள்ளிகளுக்கு டிசம்பர் 1, டிசம்பர் 2 ஆகிய இரண்டு நாட்களுக்கு விடுமுறை அறிவிக்கப்பட்டது. சென்னை, கடலூர், நாகப்பட்டினம் மாவட்டங்களுக்கு முன்னெச்சரிக்கை நடவடிக்கையாக *தேசியப் பேரிடர் கவனிப்புப் படைகள்* அனுப்பப்பட்டன.

மாநிலத்திற்கு நல்ல மழைப்பொழிவினை தரும் என எதிர்பார்க்கப்பட்ட நாடா புயல், குறிப்பிடத்தக்களவில் மழையைக் கொண்டுவரவில்லை.

### வர்தா புயல்

* சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 5.8 சென்டிமீட்டர் எனும் அளவாக பதிவாகியது.
* டிசம்பர் 12 அன்று காலை 8.30 மணி முதல் டிசம்பர் 13 அன்று காலை 8.30 மணி வரையிலான 24 மணிநேரத்தில் சென்னை, அதனைச் சார்ந்த பகுதிகளில் பதிவான மழையளவுகள்:
** சத்யபாமா பல்கலைக்கழகம் (சோழிங்கநல்லூர்) - 38 சென்டிமீட்டர்
** காட்டுக்குப்பம் (காஞ்சிபுரம் மாவட்டம்) - 34 சென்டிமீட்டர் 
** மீனம்பாக்கம் - 20 சென்டிமீட்டர் 
** நுங்கம்பாக்கம் - 12 சென்டிமீட்டர்
* புயலின்போது பெய்த மழையால் வேலூர் மாவட்டத்து நீர்நிலைகளில் நீர் கொள்ளளவு அதிகரித்தது. ஆற்காடு, நெமிலி ஆகிய இடங்களிலுள்ள 3 பெருங்குளங்கள் நிரம்பின.

## மாவட்டவாரியாக மழையளவுகள்
அக்டோபர், நவம்பர், டிசம்பர் என 3 மாதங்களுக்கு பெய்யும் வடகிழக்குப் பருவ மழை, இவ்வாண்டில் நவம்பர் இறுதிநாள் வரை மிகக் குறைந்தளவே பெய்திருந்தது.

## மேற்கோள்கள்

## வெளியிணைப்புகள்
* வங்கக்கடலில் உருவான நாடா புயலின் தோற்றமும், நகர்வும் 

பகுப்பு:வடகிழக்குப் பருவமழை
பகுப்பு:2016 நிகழ்வுகள்
கார்வால் கோட்டம்

**கார்வால் கோட்டம்** (Garhwal division) IPA: /ɡəɽʋːɔɭ/) வடமேற்கு இந்தியாவின் இமயமலையின்  உத்தரகண்ட் மாநிலத்தின் சிவாலிக் மலைத் தொடரில் அமைந்த ஒரு வருவாய் கோட்டமாகும். இதன் நிர்வாகாத் தலைமையிடம் பௌரி நகரம் ஆகும். கார்வால் மொழி பேசும் கார்வாலி இன மக்கள் கார்வால் கோட்டப் பகுதியில் அதிகம் வாழ்கின்றனர். இந்துக்களின் புனித தலங்களான சோட்டா சார் தாம், பஞ்ச கேதார தலங்கள் மற்றும் ஜோஷி மடம் கார்வால் கோட்டத்தில் அமைந்துள்ளது. இந்திய விடுதலைக்கு முன்னர் வரை இப்பகுதியை கார்வால் இராச்சியத்தினர் ஆட்சி செய்தனர். பின்னர் இந்தியாவுடன் இணைக்கப்பட்டது.

## எல்லைகள்
கார்வால் பகுதியின் வடக்கில் திபெத், கிழக்கில் குமாவுன் கோட்டம், தெற்கில் உத்தரப் பிரதேசம், வடமேற்கில் இமாசலப் பிரதேசம் எல்லைகளாகக் கொண்டுள்ளது.

## கார்வால் கோட்டத்தின் மாவட்டங்கள்
கார்வால் கோட்டத்தில் சமோலி மாவட்டம், ருத்ரபிரயாக் மாவட்டம், உத்தரகாசி மாவட்டம்,  அரித்துவார் மாவட்டம், டேராடூன் மாவட்டம், பௌரி கார்வால் மாவட்டம், டெக்ரி கர்வால் மாவட்டம் என ஏழு மாவட்டங்கள் கொண்டது.

## பெயர் காரணம்
கார்வால் பகுதி *கார்* எனப்படும் பல கோட்டைகள் கொண்டிருந்ததால் இப்பகுதிக்கு *கார்வால்*  என பெயராயிற்று. 

## வரலாறு

 

கி பி 823இல் *கனகபாலன்*   எனும் மன்னர் கார்வால் பகுதியின் முதல் மன்னராக விளங்கினார்.கார்வால் நாடு, தற்கால உத்தரகண்ட் மாநிலத்தின் டெக்ரி கர்வால் மாவட்டம் மற்றும் உத்தரகாசி மாவட்டம் எனும் இரண்டு மாவட்டங்களைக் கொண்டது. கி பி 1901-இல் கார்வால் இராச்சியம் 4180 சதுர கிலோ மீட்டர் பரப்பளவில் 2,68,885 மக்கள் தொகையுடன் விளங்கியது.  1815-முதல் கிழக்கிந்திய கம்பெனி ஆட்சியாளர்களுக்கு கப்பல் செலுத்தி நாட்டை ஆண்டனர்.

கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாள இராச்சியத்த்னர், மேற்கில் உள்ள குமாவுன் இராச்சியம் மற்றும கார்வால் இராச்சியங்களை கைப்பற்றி நேபாள இராச்சியத்துடன் இணைத்த்தனர். 1814-15-களில் நடைபெற்ற 1814-1816 ஆங்கிலேய-போருக்குப் பின்னர் பிரித்தானிய கிழக்கிந்திய நிறுவனம் மற்றும் நேபாள இராச்சியத்தின் உயர் அதிகாரிகள்  4 மார்ச் 1816 அன்று இந்தியாவின் தற்கால பிகார் மாநிலத்தின் சுகௌலி எனும் ஊரில் வைத்து சுகௌலி உடன்படிக்கை செய்து கொண்டனர். இந்த ஒப்பந்தப்படி, நேபாளிகள் கைப்பற்றிய கார்வால் இராச்சியம் மற்றும் குமாவுன் பகுதிகள் இந்தியாவுடன் இணைக்கப்பட்டது.
 
பின்னர் கார்வால் நாடு, பிரித்தானியா இந்தியப் பேரரசிற்கு கப்பம் செலுத்தும்  சுதேச சமஸ்தானமாக 1815 முதல் ஆகஸ்டு, 1949 முடிய விளங்கியது. இந்திய விடுதலைக்குப் பின்னர் இந்திய அரசுடன் இணைந்தது.

## புவியியல்
 

சிவாலிக் மலையில் அமைந்த கார்வால் ரோகில்கண்டின் ஒரு சிறு பகுதியைக் கொண்டது. மேலும் கார்வாலின்  சமோலி மாவட்டத்தில் 7816 மீட்டர் உயரம் கொண்ட நந்தா தேவி, 7756 மீட்டர் உயரம் கொண்ட  காமேத், 7138 மீட்டர் உயரம் கொண்ட சௌகம்பா, 7120 மீட்டர் உயரம் கொண்ட திரிசூலம் கொடுமுடிகள் உள்ளது. மேலும் கார்வால் பகுதியின் அதிக  உயரத்தில் அமைந்த கேதார்நாத் கோயில், கங்கோத்திரி கோயில், யமுனோத்திரி கோயில் மற்றும் பத்ரிநாத் கோயில்கள் அமைந்துள்ளது.
கங்கை ஆறு மற்றும் யமுனை ஆறுகளின் பிறப்பிடமாக, கார்வாலில் அமைந்துள்ள கங்கோத்திரி மற்றும் யமுனோத்திரி கொடுமுடிகள் அமைந்துள்ளது.
 

## இதனையும் காண்க
* கார்வாலின் நான்கு புனித தலங்கள்
* பஞ்ச கேதார தலங்கள்
* ஜோஷி மடம்
* நந்தாதேவி உயிர்க்கோளக் காப்பகம்
* குமாவுன் இராச்சியம்
* கார்வால் இராச்சியம்
* சிர்மூர் இராச்சியம்
* குமாவுன் கோட்டம்

## மேற்கோள்கள்

## வெளி இணைப்புகள்

பகுப்பு:உத்தராகண்ட வரலாறு
பகுப்பு:உத்தராகண்டத்தின் புவியியல்
மருதநாட்டு வீரன்

***மருதநாட்டு வீரன்*** 1961 ஆம் ஆண்டு வெளியான இந்திய தமிழ்த் திரைப்படமாகும். டி. ஆர். ரகுநாத் இயக்கத்தில் உருவான திரைப்படமாகும். இத்திரைப்படத்தில் சிவாஜி கணேசன், ஜமுனா, பி. எஸ். வீரப்பா, கண்ணாம்பா ஆகியோர் முக்கிய பாத்திரங்களில் நடித்திருந்தனர்.

## திரைக்கதைச் சுருக்கம்
ஜீவகன் ஒரு துணிச்சலான இளைஞன். இளவரசி இரத்னாவின் தலைமைக் காவலனாக அவன் நியமிக்கப்படுகிறான். அவனுக்கும் இளவரசிக்குமிடையில் காதல் மலர்கிறது. வீரகேசன் என்பவன் அரசனின் அமைச்சராக இருக்கிறான். இந்த அரசின் விரோதியான சுல்தான் ஒருவனுடன் வீரகேசன் தொடர்பு கொண்டு சதிச் செயலில் ஈடுபட்டிருக்கிறான். வீரகேசன் ஜீவகன் மீது தேசத்துரோகக் குற்றஞ்சாட்டி அரசரும் நாட்டு மக்களும் ஜீவகனை வெறுக்கும்படி செய்து விடுகிறான். ஜீவகன் தான் நிரபராதி என நிரூபித்து நாட்டையும் அரசரையும் சூழ்ச்சியிலிருந்து எப்படிக் காப்பாற்றுகிறான் என்பதே மீதிக்கதை.

## நடிகர்கள்

*சிவாஜி கணேசன்
*ஜமுனா
*பி. எஸ். வீரப்பா
*பி. கண்ணாம்பா
*ஸ்ரீராம்
*ஏ. கருணாநிதி
*ராம ராவ்
*கே. நடராஜன்
*எம். ஆர். சந்தானம்
*பி. எஸ். வேங்கடாசலம்
*கே. ஆர். ராம்சிங்
*நந்தா ராம்
*கண்ணன்
*கணபதி பட்
*என். ஆர். சந்தியா
*எம். சரோஜா
*கே. வி. சாந்தி
*ஜோதி
*எல். விஜயலட்சுமி (நடனம்)

## தயாரிப்புக் குழு
*தயாரிப்பாளர்: *பி. ராதாகிருஷ்ணா*
*தயாரிப்பு நிறுவனம்: ஸ்ரீ கணேஷ் பிரசாத் மூவீஸ்
*இயக்குநர்: டி. ஆர். ரகுநாத்
*இசை: எஸ். வி. வெங்கட்ராமன்
*பாடலாசிரியர்கள்: கண்ணதாசன் & ஏ. மருதகாசி
*கலை: கே. நாகேஸ்வர ராவ்
*தொகுப்பாளர்கள்: டி. ஆர். ரகுநாத், பி. கே. கிருஷ்ணன் & ஏ. பி. ஜெகதீஸ்
*நடன ஆசிரியர்: பி. எஸ். கோபாலகிருஷ்ணன்
*ஒளிப்பதிவு: ஆர். சம்பத்
*சண்டைப்பயிற்சி: *ஸ்டன்ட்* சோமு
*ஒலிப்பதிவு: ஏ. கிருஷ்ணன்

## பாடல்கள்
திரைப்படத்துக்கு இசையமைத்தவர் எஸ். வி. வெங்கட்ராமன். பாடல்களை இயற்றியோர்: கண்ணதாசன், ஏ. மருதகாசி. பின்னணி பாடியவர்கள்: டி. எம். சௌந்தரராஜன், பி. பி. ஸ்ரீநிவாஸ், ஏ. எல். ராகவன், பி. சுசீலா, ஏ. ஜி. ரத்னமாலா ஆகியோர்.

## மேற்கோள்கள்

## வெளி இணைப்புகள்
* 

பகுப்பு:1961 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:எஸ். வி. வெங்கட்ராமன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
குமாவுன் கோட்டம்

**குமாவுன் கோட்டம்**  (Kumaon Division) இந்தி: कुमाऊं) வட இந்தியாவின் உத்தரகண்ட் மாநிலத்தின் இரண்டு கோட்டங்களில் ஒன்றாகும். மற்றது கார்வால் கோட்டம் ஆகும். இக்கோட்டத்தின் நிர்வாகத் தலைமையிடம் நைனிடால் நகரத்தில் உள்ளது. மேலும் உத்தரகண்ட் மாநிலத்தின் உயர்நீதிமன்றம் நைனிடால் நகரத்தில் அமைந்துள்ளது.
குமாவுன் கோட்டத்தில் பெரும்பாலும் *குமாவுனி மொழி* பேசும் *குமாவுனி* மக்கள் வாழ்கின்றனர். இந்திய விடுதலைக்கு முன்னர் வரை இக்கோட்டப் பகுதிகளை குமாவுன் இராச்சியத்தினர் ஆண்டனர்.

## மாவட்டங்கள்
குமாவுன் கோட்டம் ஆறு மாவட்டங்களைக் கொண்டது. அவைகள்:
# பித்தோரகர்
#  பாகேஸ்வர்
# அல்மோரா
# சம்பாவத்
# நைனித்தால்
# உதம்சிங் நகர்

## கோடைக்கால வாழிடங்கள்
குமாவன் கோட்டத்தில் அமைந்துள்ள முக்கிய கோடைக்கால வாழிடங்கள் நைனிடால் மற்றும்  அல்மோரா நகரங்களாகும்.

## புவியியல்
 

 

இமயமலையின் சிவாலிக் மலைத்தொடரில் அமைந்த குமாவுன் கோட்டத்தில் கோசி ஆறு மற்றும் சாரதா ஆறுகள் பாய்கிறது. குமாவுன் கோட்டத்தின் வடக்கே திபெத், தெற்கே உத்தரப் பிரதேசம், கிழக்கே நேபாளம், மேற்கே கார்வால் கோட்டம் எல்லைகளாக அமைந்துள்ளது.

## வரலாறு
கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாளிகள், மேற்கில் உள்ள குமாவுன் கோட்டம் மற்றும் கார்வால் கோட்டங்களை வென்றதுடன், கிழக்கில் உள்ள சிக்கிம் நாட்டையும், டார்ஜீலிங் பகுதிகளையும் வென்று நேபாள இராச்சியத்துடன் இணைத்துக் கொண்டனர். 

1814-1816 ஆங்கிலேய-நேபாளப் போருக்குப் பின்னர் பிரித்தானிய கிழக்கிந்திய நிறுவனம் மற்றும் நேபாள இராச்சியத்தின் உயர் அதிகாரிகள்  4 மார்ச் 1816 அன்று இந்தியாவின் தற்கால பிகார் மாநிலத்தின் சுகௌலி எனும் ஊரில் வைத்து சுகௌலி உடன்பாட்டில் கையொப்பமிட்டனர். இந்த உடன்படிக்கையின் படி, ஏற்கனவே நேபாள இராச்சியம்  கைப்பற்றியிருந்த சிக்கிம், டார்ஜிலிங், குமாவுன், கார்வால் மற்றும் மேற்கு தராய் பகுதிகளை ஆங்கிலேயர்களுக்கு விட்டுத்தர ஒப்புக் கொள்ளப்பட்டது.  மேலும் நேபபாள இராச்சியத்தின் கிழக்கு எல்லையாக மேச்சி ஆறும்,  மேற்கு எல்லையாக சாரதா ஆறும் நேபாள இராச்சியத்தின் எல்லையாக உறுதிப்படுத்தப்பட்டது.

## இதனையும் காண்க
* குமாவுன் இராச்சியம்
* கார்வால் நாடு
* சிர்மூர் இராச்சியம்
* கார்வால் கோட்டம்
* கார்வாலின் நான்கு புனித தலங்கள்
* பஞ்ச கேதார தலங்கள்
* ஜோஷி மடம்
* நந்தாதேவி உயிர்க்கோளக் காப்பகம்

## மேற்கோள்கள்

## வெளி இணைப்புகள்

* Official site of Kumaon Mandal Vikas Nigam (KMVN) for tourist information
* Brief history of Kumaon 
* Temples Of Kumaon Himalayas

## மேலும் படிக்க
* 
* 
* 

பகுப்பு:உத்தராகண்ட வரலாறு
பகுப்பு:உத்தராகண்டத்தின் புவியியல்
சாகரவ் பரிசு

**சாகரவ் பரிசு** (*Sakharov Prize*) அலுவல்முறையாக **கருத்துரிமைக்கான சாகரவ் பரிசு**  திசம்பர் 1988இல் ஐரோப்பிய நாடாளுமன்றத்தால்  மனித உரிமைகளுக்காகவும் சிந்தனைச் சுதந்திரத்திற்காகவும் தங்கள் வாழ்நாளை அர்ப்பணித்த தனிநபர்கள்/குழுவினரை பெருமைப்படுத்தும் வண்ணம் உருசிய அறிவியலாளர் ஆந்திரே சாகரவ் நினைவாக நிறுவப்பட்ட பரிசாகும். ஐரோப்பிய நாடாளுமன்ற வெளியுறவுக் குழுவும் வளர்ச்சிக் குழுவும் தயாரிக்கும் வரைவுப் பட்டியலிலிருந்து வெற்றியாளர் தேர்ந்தெடுக்கப்பட்டு அக்டோபர் மாதத்தில் அறிவிக்கப்படுகின்றது. பரிசுத் தொகையாக €50,000 வழங்கப்படுகின்றது.

முதன்முறையாக இப்பரிசு தென்னாப்பிரிக்க  நெல்சன் மண்டேலாவிற்கும் உருசிய  அனடோலி மார்ச்சென்கோவிற்கும் இணைந்து வழங்கப்பட்டது.  1990 ஆண்டிற்கான பரிசு ஆங் சான் சூச்சிக்கு வழங்கப்பட்டபோதும் சிறையில் இருந்தமையால் 2013ஆம் ஆண்டுதான் வழங்க முடிந்தது. முதல் அமைப்பொன்றுக்கு வழங்கிய பரிசு அர்கெந்தீனாவின் *பிளாசா டெ மாயோவின் மதர்களுக்கு* 1992இல் வழங்கப்பட்டது.

சாகரவ் பரிசு பெற்றவர்களில் சிலர் இன்னமும் கடுமையான அரசியல் ஒடுக்குமுறைகளை எதிர்கொண்டு வருகின்றனர்.  பெலருசிய இதழாளர் சங்கம் (2004), டாமாசு டெ பிளாங்கோ, கிலெர்மோ பாரினாசு (கூபா, 2005 & 2010), அலெக்சாண்டர் மிலின்கீவிச் (பெலாரசு, 2006), கூ யா (சீனா, 2008) ஆகியோர் சிலராவர். 2011இல் பரிசு பெற்ற ரசான் சைதூனே 2013இல் கடத்தப்பட்டார்; இன்னமும் காணக்கிடைக்கவில்லை. 2012இல் பரிசு பெற்ற  நஸ்ரன் சோடூதெ செப்டம்பர் 2013இல் சிறையிலிருந்து விடுவிக்கப்பட்டார்; நஸ்ரனும் அவருடன் பரிசு பெற்ற சாபர் பனாகியும் இன்னமும் ஈரானை விட்டு வெளியேறத் தடை செய்யப்பட்டுள்ளனர்.

சாகரவ் பரிசு பெற்ற மூவருக்கு பின்னர் அமைதிக்கான நோபல் பரிசு வழங்கப்பட்டுள்ளது: நெல்சன் மண்டேலா, ஆங் சான் சூச்சி, மலாலா யூசப்சையி.

20 அக்டோபர் 2021 அன்று சாகரவ் பரிசு, சிறையில் அடைக்கப்பட்டுள்ள ருசியா எதிர்கட்சித் தலைவர் அலெக்சேய் நவால்னிக்கு வழங்கப்பட்டது.

## சாகராவ் பரிசு பெற்றவர்கள் பட்டியல்
* தென்னாப்பிரிக்காவின் மக்கள் தலைவர் நெல்சன் மண்டேலா மற்றும் அனடோலி மார்ச்சென்கோ (கூட்டாகப் பரிசு பெற்றனர்)
* மியான்மர் எதிர்கட்சித் தலைவர் ஆங் சான் சூச்சி
* மலாலா யூசப்சையி
* அர்கெந்தீனாவின் *பிளாசா டெ மாயோவின் தாய்மார்கள் அமைப்பு* (1992)
* ருசியா எதிர்கட்சித் தலைவர் அலெக்சேய் நவால்னி, 2021

## மேற்சான்றுகள்

## வெளி இணைப்புகள்
* 
* 
* 

பகுப்பு:சாகரவ் பரிசு
பகுப்பு:மனித உரிமை பரிசுகள்
பகுப்பு:ஐரோப்பிய ஒன்றியம்
கோவர்தனன் பூஜை

**கோவர்தனன் பூஜை** (Goverdhan puja), என்றழைக்கப்படும் *அன்னகூடம்*  (Annakut or Annakoot)  (*உணவு மலை*)  பாகவத புராணத்தின் படி, தன்னை வழக்கமாக வணங்கும் யாதவர்கள், கிருஷ்ணனின் பேச்சைக் கேட்டு பிருந்தாவனத்தின் கோவர்தன குன்றை பூஜை செய்த காரணத்தினால், கோபம் கொண்ட இந்திரன் பெய்வித்த பெருமழையாலும், சூறாவளிக் காற்றாலும், பிருந்தாவன இடையர்களையும், பசுக்கூட்டத்தையும் கிருஷ்ணன், கோவர்தன மலையை குடையாகப் பிடித்துக் காத்தார்.  

ஆயர்களையும், ஆவினங்களையும் காத்த கிருஷ்ணனுக்கு நன்றி தெரிவிக்கும் விதமாக, யது குலத்தோர் பலவகை உணவுகளால் பெரிய அளவில் கிருஷ்ணனுக்கு விருந்து படைத்தனர். 

இந்நிகழ்வை நினைவு கூரும் வகையில் தற்போதும் தீபாவளி திருநாளுக்கு அடுத்த நாளில், ஆண்டு தோறும் கோவர்தன பூஜை வட இந்திய மாநிலங்களில், குறிப்பாக பஞ்சாப், அரியானா, உத்தரப் பிரதேசம் மற்றும் பிகார் மாநிலங்களில் சிறப்பாகக் கொண்டாடப்படுகிறது.   

கோவர்தன பூஜை திருநாளை, குஜராத்தி மக்கள் தங்களின் புத்தாண்டாகவும், மராத்தியர்கள் வாமணர், மகாபலி சக்கரவர்த்தியை பாதாள லோகத்தில் அமிழ்த்திய நாளாகவும் கொண்டாடுகின்றனர்.

## மேற்கோள்கள்

## வெளி இணைப்புகள்
*Govardhan Puja – Annakuta 

பகுப்பு:இந்து சமய விழாக்கள்
பகுப்பு:வைணவ விழாக்கள்
பகுப்பு:வைணவ சமயம்
இந்தியக் காவல் பணி

thumb|right|சென்னை மாநகரக் காவல் ரோந்து ஊர்தி
**இந்தியக் காவல் பணி** (*Indian Police Service*), பொதுவாக இந்தியக் காவல் என்று அழைக்கப்படும் (அ) இ.கா.ப அனைத்து இந்திய பணிகளின் (குடியுரிமைப் பணியியல்) மூன்று பணிகளுள் ஒன்றாக, மக்களின் பாதுகாப்பு பணியினை மேற்கொள்ளும் சிறப்பு அமைப்பாக இந்திய அரசாங்கத்தால் கட்டமைக்கப்பட்டதாகும். ஏனைய இரண்டு பணிகள் இந்திய ஆட்சிப் பணி மற்றும் இந்திய வனப் பணி ஆகும்.

1947 இல் இந்தியா பிரித்தானியரிடமிருந்து விடுதலைப் பெற்ற பிறகு 1948 இல் பேரரசுக் காவல் என்றிருந்தப் பெயர் இந்தியக் காவல் பணி (இ.கா.ப) என்று பெயர் மாற்றம் கண்டது.

## காவல் நிலையம்
காவல் நிலையம்  குறிப்பிட்ட பகுதியின் சட்ட ஒழுங்கை பராமரிக்கவும் மற்றும் குற்றவியல் நடவடிக்கைகளை கண்காணிக்கவும் காவல் ஆய்வாளரின் தலைமையில் இயங்குகிறது. காவல் ஆய்வாளர்க்கு பணியில் உதவிட உதவி காவல் ஆய்வாளர்களும், காவலர்களும் செயல்படுகின்றனர். 
ஒரு காவல் நிலையத்தின் அதிகார எல்லை வரையறை செய்யப்பட்டுள்ளது.

காவல் நிலையத்தில் காவலர்களுக்கான துப்பாக்கிகள் மற்றும் அதற்குரிய தோட்டாக்களை வைத்துப் பாதுகாப்பதற்கான அறையும், குற்ற வழக்குகளில் ஈடுபட்டிருக்கலாம் என சந்தேகத்திற்கு இடமானவர்களை அடைத்து விசாரணை செய்ய சிறு அறைகளும் கொண்டுள்ளது.
 
காவல் நிலையத்தில் குற்ற வழக்குகளை பதிவு செய்த  பொதுமக்களுக்கு உடனுக்குடன் முதல் தகவல் அறிக்கை வழங்கப்படுகிறது.

### தமிழ்நாடு
தமிழ்நாட்டு காவல் நிலையங்களை பொதுமக்கள் எளிதில் அடையாளம் காணும் பொருட்டு, தமிழ்நாடு முழுவதும் உள்ள காவல் நிலையங்களின் அறிவிப்பு பலகைகள் மற்றும் காவல் நிலையங்களின் சுற்றுச்சுவர்கள் குறிப்பிட்ட நிறங்களில் எழுதப்பட்டு, வர்ணம் பூசப்பட்டிருக்கும்.

### ஒடிசா
ஒடிசாவின் துணை மாவட்ட  நிர்வாக அலகாக காவல் நிலையங்கள் உள்ளது.

## தேர்வு மற்றும் பயிற்சிகள்
ஒருவர் இந்திய காவல் பணியில் சேர்ந்து சேவைப் புரிய அவர்  நடுவண் அரசுப் பணியாளர் தேர்வாணையத்தால் ஒவ்வொரு ஆண்டும் நடத்தப்பெறும் குடியியல் பணி தேர்வுகளில் தேர்ச்சிப் பெற்றிருக்க வேண்டும். இப்பொதுத்தேர்வு இந்திய ஆட்சிப் பணி, **பிரிவு ஏ** மற்றும் **பிரிவு பி** மைய அரசுப் பணிகளுக்கும் சேர்த்து நடத்தப்படுகின்றன. (இந்திய வனப் பணித் தேர்வு தனியாக மைய அரசுத் தேர்வாணையத்தால் நடத்தப்படுகிறது).

### தேர்வு நிலைகள்
*இத் தேர்வு மூன்று நிலைகளில் நடத்தப்பெறுகின்றன.
**முதனிலை தேர்வு (Preliminary Examination) கொள்குறி வகைத் (புலனறிவு) தேர்வாக நடத்தப்படுகிறது.
**முதனிலையில் தேறியவர்கள் இரண்டாம் நிலை முக்கியத் தேர்வுக்கு (Main Examination) அனுமதிக்கப்படுகின்றனர்.
**இரண்டாம் நிலையில் (முக்கியத் தேர்வில்) தேறியவர்கள் மூன்றாவது தேர்வான நேர்காணல் தேர்வுக்கு (Personality Test) புது தில்லிக்கு அழைக்கப்படுகின்றனர்.
*முக்கியத் தேர்வில் தேர்வு எழுதுபவருக்கு கட்டாயப் பாடங்களான பொதுக்கல்வி, கட்டுரை மற்றும் கட்டாய மொழித் தாள் மற்றும் ஆங்கிலத் தாள் இவற்றைத் தவிர வேறு இரண்டு விருப்பப் பாடப்பிரிவுகளைத் தேர்வு செய்ய வேண்டும்.

### தேர்வு நடைமுறை

## இவற்றையும் பார்க்கவும்
* இந்திய ஆட்சிப் பணி
* சென்னை மாநகரக் காவல்
* இந்தியக் குடியியல் பணிகள்
* இந்திய வனப் பணி
* இந்தியப் பாதுகாப்புப் படைகள்
* முதல் தகவல் அறிக்கை
* தமிழ்நாடு காவல்துறை

## உசாத்துணை

## வெளி இணைப்புகள்
* இந்திய அரசு உள்துறை அமைச்சகம் 
* இந்தியக் காவல் மாநில மற்றும் துறை வாரியாக இணையத்தளம்
* இந்தியக் காவல் வரலாறு-உள்துறை அமைச்சகம் 

பகுப்பு:இந்திய நிர்வாக அலகுகள்
பகுப்பு:இந்திய அரசுப் பணிகள்
பகுப்பு:காவல்துறை
பகுப்பு:இந்தியக் குடியியல் பணிகள்
பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
காரியாசான்

**காரியாசான்**, மதுரைத் தமிழாசிரியர் மாக்காயனாரின் மாணவர் எனச் சிறப்புப் பாயிரம் கூறுகிறது. இவர், சமண சமயத்தைச் சார்ந்தவர். இவரும் கணிமேதாவியாரும் ஒரே காலத்தைச் சேர்ந்தவர்கள் ஆவர். இவர், பதினெண் கீழ்க்கணக்கு நூல்களுள் ஒன்றான **[[சிறுபஞ்சமூலம்]]** என்னும் நூலை இயற்றியுள்ளார். அந்நூலில் பெருமளவில் அறக்கருத்துகளையும் சிறியளவில் சமண அறக்கருத்துகளையும் கூறியுள்ளார்.

இவரை ***மாக்காரியாசான்*** என்று பாயிரச் செய்யுள் 'மா' என்னும் அடைமொழி கொடுத்துச் சிறப்பிக்கின்றது. **காரியாசனும்** '''கணிமேதாவியாரும்''' (ஏலாதி மற்றும் திணைமாலை நூற்றைம்பது ஆகிய நூல்களின் ஆசிரியர்) ஒரு சாலை மாணவர்கள் ஆவர்.

## வெளி இணைப்புகள்
சிறுபஞ்சமூலத்தில் தேசத்தொண்டு

பகுப்பு:தமிழ்க் கவிஞர்கள்
பகுப்பு:சங்க காலம்
பகுப்பு:சமணம்
டையீனோன்

**டையீனோன்** *(Dienone)* என்பது டையீன் சேர்மங்களிலிருந்து முறையாகத் தோற்றுவிக்கப்படும் ஒரு வகையான கரிமச் சேர்மங்களாகும். இந்நிகழ்வின் போது –CH2– தொகுதிகள் –C(=O)– தொகுதிகளாக மாற்றமடைந்து இணைக் கட்டமைப்பைப் பெறுகின்றன. சில பல்லின வளையச் சேர்மங்களும் இவ்வகையில் இடம்பெறுகின்றன. 

## பண்புகள்

ஆறு உறுப்பு வளைய டையீனோன்கள், டையீனோன் பீனால் மறுசீரமைப்பு வினைக்கு:உட்பட்டு பீனால்களை உருவாக்குகின்றன.

: 

## மேற்கோள்கள்

## இவற்றையும் காண்க

*குயினோன்
*டையோன்
*பெங்குயினோன்
*வளையபென்டாடையீனோன்
*துரோப்போன்
*ஈனோன்

பகுப்பு:கீட்டோன்கள்
அல்மோரா

**அல்மோரா** (Almora) இந்தியாவின் உத்தரகண்ட் மாநில குமாவுன் கோட்டத்தில் அல்மோரா மாவட்ட நிர்வாகத் தலைமையிடமும், நகராட்சி மன்றமும் ஆகும். மேலும் அல்மோரா நகரத்தில் இராணுவப் படைவீரர்களின் பாசறை நகரமும் உள்ளது.
இமயமலையின் குமாவுன் மலைகளின் தென்கோட்டில் அமைந்த அல்மோரா, தில்லியிலிருந்து 365 கிலோ மீட்டர் தொலைவிலும், மாநிலத் தலைநகர் டேராடூனிலிருந்து 368  கிலோ மீட்டர் தொலைவிலும் அமைந்துள்ளது. அல்மோரா இந்தியாவின் கோடை வாழிட நகரங்களில் ஒன்றாகும்.

2011ஆம் ஆண்டு மக்கட்தொகை கணக்கெடுப்பின் படி, அல்மோரா நகர மக்கள் தொகை 35,513 ஆகும்.

பண்டைய *கில்மோரா* அல்லது *கில்மோரி* என்று அழைக்கப்பட்ட இந்நகரத்தை தற்போது அல்மோரா என அழைக்கப்படுகிறது. இந்நகரை 1568இல் *குமாவுன் இராச்சிய*  மன்னர்  *கல்யாண் சந்த்*  என்பவரால் நிறுவப்பட்டது. குமாவுன் இராச்சியத்தின் ஒரு பகுதியாக அல்மோரா விளங்கியது.
மகாபாரத காவியத்தில் அல்மோராவைப் பற்றிய குறிப்புகள் உள்ளது.).

## போக்குவரத்து

அல்மோராவிலிருந்து 38 கிலோ மீட்டர் தொலைவில் உள்ள கொத்கோடம் தொடருந்து நிலையம், 
டேராடூன், அரித்துவார், ரிஷிகேஷ், தில்லி, லக்னோ, கான்பூர், மொரதாபாத், ஜம்மு, கொல்கத்தா நகரங்களை இருப்புப்பாதையால் இணைக்கிறது.
பேருந்துகள் மற்றும் சிற்றுந்துகள் மூலம் மாநில சாலைகள் வழியாக உத்தரகாண்ட் மாநிலத்தின் அனைத்து நகரங்களையும் இணைக்கிறது.

## கல்வி
அல்மோரா நகரத்தில் 22 ஆரம்ப பாடசாலைகளும், 7 நடுநிலைப் பள்ளிகளும், 2 உயரிநிலைப் பள்ளிகளும், 9 மேனிலைப் பள்ளிகளும் உள்ளது.

### நிறுவனங்கள்
*இந்திய வேளாண் ஆராய்ச்சிக் குழுமம்
* குமாவுன் பல்கலைக்கழகம்
* அரசு சட்டக்கல்லூரி

## புகழ் பெற்ற அல்மோரா மக்கள்
*கோவிந்த் வல்லப் பந்த்
*சர் ரோனால்டு ரோஸ் 
*மனோகர் ஷியாம் ஜோஷி
* சுவாமி சத்தியானந்த சரஸ்வதி 
* தோழர் பி. சி. ஜோஷி 
*முரளி மனோகர் ஜோஷி

## மேற்கோள்கள்

* 

## வெளி இணைப்புகள்

* Official Website of Almora district
## மேல் வாசிப்பிற்கு
*
*
* 
*

பகுப்பு:இந்தியாவில் உள்ள மலை வாழிடங்கள்
பகுப்பு:உத்தராகண்ட மாநில ஊர்களும் நகரங்களும்
பகுப்பு:உத்தராகண்டத்திலுள்ள சுற்றுலாத் தளங்கள்
உல்லாஸ் ஆறு

**உல்லாஸ் ஆறு** (Ulhas River) மேற்கு இந்தியாவின் மகாராட்டிரா மாநிலத்தில் மேற்கு நோக்கி பாயும் ஆறாகும். இதன் வடிநிலப்பரப்பு 4,637 சதுர கிலோ மீட்டர் பரப்பளவாகும். 

ராய்கட் மாவட்டத்தின் மேற்கு தொடர்ச்சி மலையில் 600 மீட்டர் உயரத்தில் உற்பத்தியாகும் உல்லாஸ் ஆறு ராய்கட் மாவட்டம் மற்றும் பால்கர் மாவட்டம் வழியாக 122 கிலோ மீட்டர் தொலைவிற்கு பாய்ந்து, இறுதியில் அரபுக் கடலில் கலக்கிறது.
 
மும்பை நகரத்தின் புதிய விரிவாக்கப் பகுதிகளான நவி மும்பை, பத்லாபூர் போன்ற நகரப்புற பகுதிகளுக்கு உல்லாஸ் ஆற்றின் நீர், குடிநீராக பயன்படுத்தப்படுகிறது.

## படக்கலவை

File:Ulhas River.jpg|250 px|thumbnail|ராய்கட் மாவட்டத்தின் கொந்தானா கிராமத்தில் பாயும் உல்லாஸ் ஆறு
File:Ghodbunder2.jpg|thumb|உல்லாஸ் ஆறு, கோத்புந்தரிலிருந்து


## மேற்கோள்கள்

பகுப்பு:ராய்கட் மாவட்டம்
பகுப்பு:பால்கர் மாவட்ட ஆறுகள்
வளையபென்டாடையீனோன்

**வளையபென்டாடையீனோன்** *(Cyclopentadienone)* என்பது C5H4O.என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். சைக்ளோபென்டாடையீனோன் என்ற பெயராலும் இச்சேர்மம் அழைக்கப்படுகிறது. விரைவாக இருபடியாக்கம்  அடைந்து விடும் தன்மையது என்பதால், தாய் வளையபென்டாடையீனோன் அபூர்வமாகவே தோன்றுகிறது. . பதிலீடு செய்யப்பட்ட பல வழிப்பொருட்கள் அறியப்பட்டாலும் குறிப்பிட்டுச் சொல்லும்படியாக கிடைப்பது நான்குபீனைல் வளையபென்டாடையீனோன் மட்டுமேயாகும். இத்தகையச் சேர்மங்கள் கரிம உலோக வேதியியலில்  ஈந்தணைவிகளாகப் பயன்படுகின்றன.  

## மேற்கோள்கள்

## இவற்றையும் காண்க
*டையீனோன்

பகுப்பு:கீட்டோன்கள்
யாதவப் பிரகாசர்

**யாதவப் பிரகாசர்**, தமிழ்நாட்டின் காஞ்சிபுரம் அருகில் உள்ள திருப்புட்குழி எனும் ஊரில் வாழ்ந்த அத்வைத வேதாந்தி ஆவார். இவரது முக்கியமான சீடர்களராக விளங்கியவர்களில் இராமானுசர் மற்றும் அவரது சிறிய தாயாரின் மகன்  *கோவிந்தன்*  எனும்  எம்பார் ஆவார்.
யாதவப் பிரகாசர்  வேத, உபநிடதங்களுக்கு வாக்கியங்களுக்கு அத்வைதக் கண்ணோட்டத்தில் பொருள் கூறும்போதெல்லாம், இராமானுசர் அதனை மறுத்து சரியான விளக்கம் கூறினார்.
இதனால் சினமுற்ற யாதவப் பிரகாசர், இராமானுசரை தன் குருகுலத்திலிருந்து நீக்கி வைத்தார்.

பின்னர் இராமானுசர் திருக்கச்சி நம்பிகள், ஆளவந்தார்  திருக்கோட்டியூர் நம்பி போன்ற வைணவ குருமார்களிடம் வடமொழி வேதங்கள் மற்றும் தமிழ் மொழி வேதங்களைப் பயின்று **உபய வேதாந்தி**யானார் (உ. வே).

பின்னர் ஆளவந்தாரின் திருவுள்ளப்படி, இராமானுசர் திருவரங்கம் அரங்கநாத சுவாமி கோயில் நிர்வாகத்தை வழிநடத்தி வந்தார்.
 
இந்நிலையில் யாதவப் பிரகாசர் தம் தாயாரின் அறிவுரையை ஏற்று, இராமானுசரை அணுகி வைணத்தில் இணைந்து, அவரது சீடர்களில் ஒருவரானார்.  இராமானுசர் யாதவப் பிரகாசருக்கு துறவுச்  சடங்குகளைச் செய்து, முக்கோல், துவராடைகளைத் தந்து உபதேசித்து, **கோவிந்த ஜீயர்** எனத் திருப்பெயரும் அருளினார். அவரை **யதிதர்ம சமுச்சயம்** என்னும் நூலை சாத்திர விரோதமின்றிச் செய்யும்படி நியமிக்க, அவரும் அவ்வாறே செய்து அளித்தார். பின் குறுகிய கால அளவிலேயே யாதவப் பிரகாசர் பரமபதம் அடைந்தார். 

## மேற்கோள்கள்

## வெளி இணைப்புகள்

*YADAVAPRAKASHA – SWAMY RAMANUJA’S GURU BECOMES DISCIPLE OF SWAMY RAMANUJA

பகுப்பு:வைணவ அடியார்கள்
பகுப்பு:நூலாசிரியர்கள்
பகுப்பு:இந்து சமயப் பெரியார்கள்
1,2-இருமெத்திலைதரசீன்

**1,2-இருமெத்திலைதரசீன்** *(1,2-Dimethylhydrazine)* என்பது C2H8N2 என்ற மூலக்கூற்று வாய்ப்பாடு கொண்ட ஒரு கரிமச்சேர்மம் ஆகும். சமச்சீர் இருமெத்தில் ஐதரசீன் , 1,2-டைமெத்தில் ஐதரசீன் என்ற பெயர்களாலும் இச்சேர்மம் அழைக்கப்படுகிறது. இருமெத்திலைதரசீனின் மூன்று ஓரிடத்தான்களில் 1,2-இருமெத்திலைதரசீன் ஒன்றாகும். ஆற்றல்மிக்க புற்றுநோயூக்கியான இது டி.என்.ஏ மெத்திலேற்றும் முகவராகச் செயல்படுகிறது. பரிசோதனை விலங்குகளில் குறிப்பாக சுண்டெலி மற்றும் பூனையினச் செல் மாதிரிகளில் பெருங்குடல் கட்டிகளை தூண்டுவதற்கு இச்சேர்மம் பயன்படுத்தப்படுகிறது.

## மேற்கோள்கள்

பகுப்பு:ஐதரசீன்கள்
பகுப்பு:மெத்திலேற்றும் முகவர்கள்
பகுப்பு:புற்றீணிகள்
எக்னாமிக் அண்டு பொலிடிகல் வீக்லி

**எக்னாமிக் அண்டு பொலிடிகல் வீக்லி** (*Economic and Political Weekly*) என்பது மும்பையிலிருந்து சமீக்ச டிரஸ்ட்  வெளியிடும் ஆங்கில ஆய்விதழ் ஆகும்.  2016 ஏப்பிரல் முதல் தேதியிலிருந்து பரஞ்சோய் குகா தாகுர்தா என்னும் பத்திரிகையாளர் இந்த இதழுக்கு ஆசிரியராக அமர்த்தப்பட்டார். 

## இதழின் வரலாறு

1949 ஆம் ஆண்டில் எக்னாமிக் வீக்லி என்ற பெயரில் தொடங்கப்பட்ட இந்த இதழ் 1966 இல்  எக்னாமிக் அண்டு பொலிடிகல் வீக்லி எனப் பெயர் மாற்றப்பட்டது.
கிருட்டினராசு என்பவர் இந்த இதழுக்கு ஆசிரியராக 30 ஆண்டுகள் பணி செய்தார். பின்னர் ஆசிரியர் பொறுப்பில் இருந்த ராம் மோகன் ரெட்டி விலக்கப்பட்டதும் பரஞ்சோய் குகா தாகுர்தா ஆசிரியராக அமர்த்தப்பட்டார்.

## இதழின் கொள்கை

சமூக உணர்வுடன் தலையங்கங்கள் இந்த இதழில் இடம் பெற்றன. இடது சாரி மற்றும் பொதுவுடைமை சார்ந்த கருத்துகள் கொண்ட கட்டுரைகள் சமூகவியல் அறிஞர்களால் எழுதப்பட்டு வெளி வந்தன. மார்க்சியப் பொதுவுடைமைக் கட்சி ஆண்ட மேற்கு வங்க அரசின் செயல்பாட்டுக் குற்றம் குறைகளை சுட்டிக் காட்டி இந்த இதழ் எழுதியது. இந்திரா காந்தி அமுல் படுத்திய நெருக்கடி நிலை, குஜராத்தில் 2002 இல் நிகழ்ந்த கலவரம் ஆகியவற்றைக் கடுமையாக விமர்சனம் செய்தது.

## மேற்கோள்

பகுப்பு:இந்திய ஆங்கில இதழ்கள்
பகுப்பு:ஆங்கில இதழ்கள்
ஏலியன்: கவனன்ட்

**ஏலியன்: கவனன்ட்** (*Alien: Covenant*) என்பது ரிட்லி ஸ்காட் இயக்கத்தில் 2017 ஆம் ஆண்டில் வெளியாகிய ஒரு ஆங்கில அறிபுனைத் திரைப்படம் ஆகும். இப்படம் 2012 இல் வெளிவந்த *பிரொமீத்தீயஸ்* திரைப்படத்தின் தொடர்ச்சி ஆகும்.

## நடிகர்கள்
*மைக்கல் பாஸ்பெந்தர் - டேவிட் மற்றும் வால்டர்
*கேத்தரின் வாட்டர்ஸ்டன் - டேனியல்ஸ்
*டேனி மெக்பிரைடு
*நூமி ரபாஸ் - டாக்டர் எலிசபெத் ஷா

## தயாரிப்பு
*பிரொமீத்தீயஸ்* திரைப்படமானது, பல கேள்விகளுக்கு சரியான பதிலளிக்கவில்லை எனவும் அக்கேள்விகளுக்கான பதில்களை ஒரு தொடர்ச்சித் திரைப்படத்தின் மூலம் அளிக்கலாம் எனவும் 17 மார்ச் 2012 அன்று, ரிட்லி ஸ்காட் கூறினார்.

### படப்பிடிப்பு
4 ஏப்ரல் 2016 அன்று, நியூசிலாந்து நகரத்தில் படப்பிடிப்பு துடங்கி 19 ஜூலை 2016 அன்று முடிந்தது.

## வெளியீடு
4 ஆகத்து 2017 அன்று *ஏலியன்: கவனன்ட்* வெளியானது.

## தொடர்ச்சிகள்
*[[ஏலியன் (திரைப்படம்)|ஏலியன்]]* திரைப்படத்திற்கு முன்பு வெளிவருகின்ற மூன்று தொடர் திரைப்படங்களில் *ஏலியன்: கவனன்ட்* முதலாவது ஆகும் என 2015 ஆம் ஆண்டு நவம்பர் மாதத்தில் ரிட்லி ஸ்காட் கூறியுள்ளார்.

## மேற்கோள்கள்

## வெளியிணைப்புகள்
* 
* 
* Alien-Covenant.com செய்திகள் மற்றும் விவாதம்

பகுப்பு:2017 திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பிரித்தானிய திரைப்படங்கள்
பால்போர் சாற்றுதல்

**பால்போர் சாற்றுதல்** (*Balfour Declaration*) அல்லது **பால்போர் பிரகடனம்** என்பது 1917 நவம்பர் 2 அன்று அப்போதைய பிரித்தானிய அரசின் வெளியுறவு அமைச்சர் ஆர்த்தர் சேம்சு பால்போர் பிரித்தானிய யூதர்களின் தலைவர் வால்டர் ரோத்சுசைல்டுக்கு எழுதிய மடலைக் குறிக்கும். இதில் பின்வருமாறு எழுதப்பட்டுள்ளது:

இந்த மடல் ஒரு வாரம் கழித்து 9 நவம்பர் 1917 அன்று நாளேடுகளில் வெளியிடப்பட்டது. பால்போர் சாற்றுதல் என்பது பின்பு ஒட்டாமான் பேரரசுடன் ஏற்பட்ட அமைதி உடன்படிக்கையிலும் பாலத்தீன நில உரிமையிலும் பயன்படுத்தப்பட்டது. சாற்றுதலின் உண்மைப்படிவம் பிரித்தானிய நூலகத்தில் பாதுகாக்கப்படுகிறது.

மெக்காவின் செரிப் உசைன் இபின் அலி அல் அசிமியும் மற்ற அரபு தலைவர்களும் இச்சாற்றுதல் மெக்மோகன் உசைன் கடிதப்போக்கிற்கு மாறாக உள்ளதாகக் கருதினர். இந்தக் கடிதப்போக்குவரத்தில் பாலத்தீன் பற்றி தனியாக குறிப்பிடப்படவில்லை, மேலும் அரபுக்கள் முழுவதும் இல்லாத நிலப்பகுதிகளும் மெக்மோகன் உசைன் மடலாடல்களில் குறிப்பிடப்படவில்லை. எனினும் வரலாற்று ரீதியில் பாலத்தீனம் சிரியாவின் ஒரு பகுதியாக விளங்கியது.

## மேற்கோள்கள்


## வெளி இணைப்புகள்
* Balfour Declaration lexicon entry கெனெசெட் website 
*  Happy Birthday Balfour Declaration- 91 Years Later- Jerusalem Post 
* Donald Macintyre, The Independent, 26 May 2005, "The birth of modern Israel: A scrap of paper that changed history"
* 
* Balfour: 117 words that changed the face of the Middle East 
* From the Balfour Declaration to Partition … to Two States? 
* Theodore Herzl and Rev. William Hechler and the Zionist Beginnings
* Brandeis, Wilson and the Reverend who changed history, Jerry Klinger
*  The 1937 Peel Commission on the Balfour Declaration

பகுப்பு:இசுரேல் வரலாறு
பகுப்பு:சீயோனிசம்
பிரண்ட்லைன்

**பிரண்ட்லைன்** (Frontline) என்பது இந்தியாவில் சென்னையிலிருந்து  வெளி வரும் ஓர் ஆங்கில இதழ். தி இந்து குழுமத்தினரால்  1984 திசம்பர் முதல் இந்த இதழ் பதினைந்து நாள்களுக்கு ஒரு முறை வெளியிடப்படுகிறது.

அரசியல், சமூகம், பொருளியல் ஆகிய துறைகள் சார்ந்த சிக்கல்களைப் பற்றி முழுமையான விவரங்களுடன் விரிவாக ஆராய்கின்ற கட்டுரைகள் பிரண்ட்லைன் இதழில் இடம் பெறுகின்றன. 
சுற்றுச் சூழல், இயற்கை, நாகரிகம், பண்பாடு, திரைப்படம் ஆகியன தொடர்பான கட்டுரைகள் வெளிவருகின்றன.

152000 படிகள் அச்சாகி விற்பனையாகும் இந்த ஆங்கில இதழின் ஆசிரியர் ஆர்.விசயசங்கர் ஆவார்.

## சான்றாவணம்

## வெளியிணைப்புகள்
* 

பகுப்பு:இந்திய ஆங்கில இதழ்கள்
பகுப்பு:தி இந்து குழுமம்
விரிகுடா

[thumb|[வங்காள விரிகுடா தெற்காசியா]]

**விரிகுடா** (*bay*)  என்பது நிலப்பரப்பைச் சுற்றி அகல வாக்கில் மிகப்பரந்த அளவில் காணப்படும் கடல் பரப்பாகும். வளைகுடா என்பது அதற்கு நேர் மாறானதாகும். பெரிய விரிகுடா "வளைகுடா" என்று அழைக்கப்படும்.

## இதனையும் காண்க
*வங்காள விரிகுடா
*கட்ச் வளைகுடா

## மேற்கோள்கள்


விரிகுடாக்கள்
பகுப்பு:புவியியல்
தினேசு கோசுவாமி

**தினேசு கோசுவாமி** (*Dinesh Goswami*, மே 27, 1935 - ஜூன் 3, 1991 ) என்பவர் இந்திய அரசியல்வாதி. 1989 ஆம் ஆண்டில்  வி. பி. சிங் தலைமையில் நடுவணரசில் சட்ட அமைச்சராக இருந்தவர். அசாம் மாநிலத்தைச் சேர்ந்த இவர் 1985 இல் குவகாத்தி தொகுதியிலிருந்து இந்திய மக்களவைக்குத் தேர்ந்தெடுக்கப்பட்டார். மாநிலங்களவையிலும் உறுப்பினராக இருந்தார். தேர்தல் சீர்திருத்தங்கள் தொடர்பாகப் பரிந்துரை செய்ய தினேசு கோசுவாமி தலைமையில் ஒரு குழு அமைக்கப்பட்டது. தேர்தல் சீர்திருத்தங்கள் அறிக்கையும் இவரது குழுவினால் தயாரிக்கப்பட்டு 1990 இல் அளிக்கப்பட்டது. தினேசு கோசுவாமி தமது 56 ஆம் வயதில் மகிழுந்து விபத்தில் அடிபட்டுக் காலமானார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1935 பிறப்புகள்
பகுப்பு:1991 இறப்புகள்
பகுப்பு:8வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
நெடுங்கல் அணை

**நெடுங்கல் அணை** என்பது தமிழ்நாட்டின், கிருஷ்ணகிரி மாவட்டம், நெடுங்கல் என்ற ஊரில்  உள்ள ஒரு அணையாகும். இது தென்பெண்ணை ஆற்றின் குறுக்கே அமைந்துள்ளது. இந்த அணை ஆங்கிலேயர் ஆட்சிக்காலத்தில்  1887 - 1889 இல் கட்டப்பட்டது. இந்த சிறு அணை 912 அடி நீளம் கொண்டது. இதில் 8.97  அடிவரை நீரைத் தேக்கலாம். இந்த அணை கருங்கல்லில் அழகான வடிவமைப்பில் கட்டப்பட்டுள்ளது. இந்த அணையிலிருந்து ஆற்றின் இரு கரைகளை ஒட்டி இரு புறமும் கால்வாய்கள் அமைக்கப்பட்டுள்ளன. இந்நீர் தேக்கத்தின் கிழக்குப்புறக் கால்வாய் வழியாக பேரு அள்ளி, காவப்பட்டி, செல்லம்பட்டி, விளங்காமுடி, புங்கம்பட்டி வழியாக பாரூர் ஏரிக்குத் தண்ணீர் செல்கிறது.  இதன் மேற்குப்புற கால்வாய் வழியாக ஆவத்தவாடி, மோட்டூர், குடிமேனஅள்ளி, அகரம், தேவீர அள்ளி, கள்ளிப்பட்டி, பண்ணந்தூர் வழியாக சுமார் ஏழு ஏரிகளுக்குத் தண்ணீர் செல்கிறது. ஆங்கிலேயர் காலத்தில் 20 அடி அகலத்தில் இருந்த கால்வாய்கள் தற்போது ஐந்து அடியாக சுருங்கிவிட்டன. 

## படவரிசை

நெடுங்கல் ஊரில் உள்ள நெடுங்கல் அணை 2.jpg|நெடுங்கல் அணையில் பாசணத்துக்கு மதகில் இருந்து வெளியேறும் தண்ணீர்
நெடுங்கல் ஊரில் உள்ள நெடுங்கல் அணை 3.jpg|நெடுங்கல் அணை கட்டப்பட்ட ஆண்டை குறிப்பிடும் கல் எழுத்து
நெடுங்கல் ஊரில் உள்ள நெடுங்கல் அணை மதகு.jpg| நெடுங்கல் அணையின் ஒரு மதகு

## குறிப்புகள்

பகுப்பு:கிருஷ்ணகிரி மாவட்டத்திலுள்ள அணைகள்
பகுப்பு:தென்பெண்ணை ஆற்றின் குறுக்கே கட்டப்பட்ட அணைகள்
இணையிய இடமாற்று அணி

கணிதத்தில் சிக்கலெண் உறுப்புகளைக் கொண்ட ஒரு அணியின் **இணையிய இடமாற்று அணி** அல்லது **இணை இடமாற்று அணி** (*conjugate transpose*) என்பது அந்த அணியை முதலில் இடமாற்றிக்கொண்டு, அதன் பின்னர் அந்த இடமாற்று அணியின் ஒவ்வொரு உறுப்பையும் அதன் இணைச் சிக்கலெண்ணால் பதிலிடக் கிடைக்கும் அணியாகும். **'  அணியின் இணையிய இடமாற்றின் குறியீடு **'* ஆகும். இவ்வணியானது **ஹெர்மைட் இடமாற்று அணி** (*Hermitian transpose*) எனவும் அழைக்கப்படுகிறது.

: **' என்பது சிக்கலெண் உறுப்புகளுடைய ஒரு ''m'' x ''n'' அணி எனில் அதன் இணையிய இடமாற்று அணி **'* ஆனது, **' இன் இடமாற்று அணியான **'T இன் ஒவ்வொரு உறுப்பையும் அதற்குரிய இணைச் சிக்கலெண்ணைக் கொண்டு பதிலிட்டுப் பெறப்படுகிறது. **'<sup>*</sup> இன் வரிசை ''n'' x ''m'' ஆக இருக்கும்.

:<math>(\boldsymbol{A}^*)_{ij} = \overline{\boldsymbol{A}_{ji}}</math>

இதில் கீழொட்டுகள் ''i'',''j''-ஆவது உறுப்பையும் (1 &le; ''i'' &le; ''n'' , 1 &le; ''j'' &le; ''m'') தொகுப்புக் கோடு [[இணைச் சிக்கலெண்]]ணையும் குறிக்கும். ( ''a'' , ''b'' [[மெய்யெண்]]கள் எனில், சிக்கலெண் <math>a + bi</math> இன் இணைச் சிக்கலெண் <math>a - bi</math>)

இதனைப் பின்வருமாறும் குறிக்கலாம்:
:<math>\boldsymbol{A}^* = (\overline{\boldsymbol{A}})^\mathrm{T} = \overline{\boldsymbol{A}^\mathrm{T}}</math>
:**' இன் இடமாற்று அணி \boldsymbol{A}^\mathrm{T} \,\!
:** இன் இணையிய அணி \overline{\boldsymbol{A}} \,\!

இணையிய இடமாற்று அணியின் பிற குறியீடுகள்:
* \boldsymbol{A}^* \,\! , \boldsymbol{A}^\mathrm{H} \,\! (நேரியல் இயற்கணிதம்)
* \boldsymbol{A}^\dagger \,\!  (குவாண்டம் இயங்கியல்)
* \boldsymbol{A}^+ \,\!

சில இடங்களில் \boldsymbol{A}^* \,\! என்பது இணைச் சிக்கலெண்களால் பதிலிடப்பட்ட அணியைக் குறிப்பதற்கும், இணையிய இடமாற்று அணியைக் குறிப்பதற்கு \boldsymbol{A}^{*\mathrm{T}} \,\! அல்லது \boldsymbol{A}^{\mathrm{T}*} \,\! குறியீடுகளும் பயன்படுத்தப்படுகின்றன.

## எடுத்துக்காட்டு
:\boldsymbol{A} = \begin{bmatrix} 1 & -2-i \\ 1+i & i \end{bmatrix}

இதன் இணையிய இடமாற்று அணி:

:\boldsymbol{A}^{*} = \begin{bmatrix} 1 & 1-i \\ -2+i & -i\end{bmatrix}

## சில குறிப்புகள்

:a_{ij} உறுப்புகளைக் கொண்ட சதுர அணி .

*  (அதாவது a_{ij}=\overline{a_{ji}}&nbsp;) எனில்,  ஒரு ஹெர்மைட் அணி அல்லது தன்சேர்ப்பு அணி ஆகும்.
*  (அதாவது a_{ij}=- \overline{a_{ji}}&nbsp;) ஆக இருந்தால்  ஒரு எதிர்-ஹெர்மைட் அணி ஆகும்.
*  எனில்,  ஒரு இயல்நிலை அணியாகும்.
*  எனில்,  ஒரு அலகுநிலை அணியாகும்.

: சதுர அணி இல்லையென்றாலும்  ,  இரண்டும் ஹெர்மைட் அணிகளாக இருக்கும்.

:ஒரு மெய்யெண்ணின் இணை எண் அதே மெய்யெண்ணாக இருக்கும் என்பதால், மெய்யெண்களாலான அணி  இன் இடமாற்று அணியும் இணையிய இடமாற்று அணியும் ஒன்றாகும்.

## பண்புகள்
*  ,  இரண்டும்  சமவரிசையுள்ள அணிகள் எனில்:
:: 
*  ஒரு சிக்கலெண்;   ஒரு *m x n* அணி எனில்: 
::
*  ஒரு *m x n* அணி,  ஒரு *n x p* அணி எனில்:
::
*  ஒரு *n x n* அணி எனில்:
::
*  ஒரு சதுர அணி எனில்:
:: 
::.
*  நேர்மாற்றத்தக்கதாக இருந்தால், இருந்தால் மட்டுமே,  நேர்மாற்றத்தக்கதாக இருக்கும்; மேலும் 
::.
*  இன் ஐகென் மதிப்புகள்,  இன் ஐகென் மதிப்புகளின் இணைச் சிக்கலெண்களாக இருக்கும்.

## மேற்கோள்கள்

## வெளியிணைப்புகள்
* 
* 
* 

பகுப்பு:நேரியல் இயற்கணிதம்
பகுப்பு:அணிகள்
தமிழ்த் திரைப்படங்களின் பட்டியல், 2017

2017ஆம் ஆண்டில் தமிழ் மொழியில் தயாரித்து வெளியான தமிழ்திரைப்படங்களின் பட்டியல்.

## அதிக வசூலான திரைப்படங்கள்

## வெளியீடுகள்
### சனவரி -ஜூன்

### ஜூலை - டிசம்பர்

## மேற்கோள்கள்


பகுப்பு:தமிழ்த் திரைப்படங்களின் பட்டியல்கள்
2,4-இருமெத்தாக்சிபென்சால்டிகைடு

**2,4-இருமெத்தாக்சிபென்சால்டிகைடு** *(2,4-Dimethoxybenzaldehyde)* என்பது C9H10O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒரு வினைப்பொருளான இச்சேர்மம் குறிப்பாக புளோரோதனின்களை அளவீடு செய்ய பயன்படுத்தப்படுகிறது. மேலும் இச்சேர்மம் 1,3 மற்றும் 1,3,5- இல் பதிலீடு செய்யப்பட்டுள்ள பீனால்களுடன் (உதாரணம்: புளோரோதனின்) வினைபுரிந்து வண்ணப்பொருட்களை உருவாக்குகிறது. 

## மேற்கோள்கள்

பகுப்பு:பென்சால்டிகைடுகள்
பகுப்பு:அரோமாட்டிக் சேர்மங்கள்
பூலங்கிழங்கு

**பூலங்கிழங்கு** (*HEDYCHIUM SPICATUM*) சுமார் ஒரு மீட்டர்கள் வரை வளரும் தன்மை கொண்ட இவ்வகையான தாவரங்கள் பச்சை இலைகளுடன் ஆரஞ்சு மற்றும் வெள்ளை பூக்களுடன் காணப்படுகிறது. இத்தாவரம் சீனா, திபெத், மியான்மர், இமயமலைப்பகுதிகள்  போன்றவற்றில் காணப்படுகிறது. இதன் வேர்ப்பகுதியை எதியோப்பியா நாட்டில் நறுமணப் பொருளாக பயன்படுத்துகின்றனர்.

## மேற்கோள்கள்

## மேலும் பார்க்க
*பூக்கும் தாவரங்கள்

பகுப்பு:சீனத் தாவரங்கள்
பகுப்பு:கிழங்குகள்
தேள் கொடுக்கி

**தேள் கொடுக்கி** (*HELIOTROPIUM INDICUM*; **ஆனை வணங்கி**) ஆசியா
கண்டத்தைப் பூர்வீகமாகக் கொண்ட இத்தாவரம் மற்றத் தாவரங்களின் ஊடே வருடாவருடம் களையாக முளைக்கும் தன்மைகொண்டது. இவை 15 செ.மீற்றர்கள் முதல் 50 செ. மீற்றர்கள் வரை வளரும் தன்மைகொண்டது. இதன் தண்டுப்பகுதி முடிகள் அடர்ந்து நீள் சதுரவடிவில் முட்டைபோன்ற இலைகளைக்கொண்டு காணப்படுகிறது. இதன் பூக்கள் வெள்ளை நிறத்தில் சிறியதாகவும் பச்சை புள்ளிகளைக்கொண்டும், ஐந்து மகரந்த பைகள் அல்லிவட்டத்தில் சேர்ந்தும் காணப்படுகிறது. மேலும் இதன் பூவின் வடிவம் ஒரு முனைப் பாணியுடன் நான்கு கூரிய கருப்பையுடன் காணப்படுகிறது.

## மேற்கோள்கள்

பகுப்பு:தமிழ்நாட்டின் தாவரங்கள்
ஜேத்தவனராமயா

**ஜேத்தவனராமயா** (*Jetavanaramaya*), இலங்கையின் அனுராதபுரம் நகரத்தின் சிதலமடைந்த ஜேத்தவனத்தின் மகாவிகாரையில் அமைந்த பௌத்த தூபி ஆகும். இது பன்னாட்டு பௌத்த யாத்திரை தலங்களில் ஒன்றாகும்.

சிதிலமடைந்த மகாவிகாரையில், அனுராதபுரத்தின் மன்னர் மகாசேனன் (273–301) கட்டத் துவங்கியத் இத்தூபியை, அவரது மகன் முதலாம் மகாசேனர் கட்டி முடித்தார்..

இப்பௌத்த கட்டிட அமைப்பு, இலங்கையின் தேரவாதம் மற்றும் மகாயானப் பௌத்தப் பிரிவினர்களிடையே இருந்த பிணக்குகளை வெளிப்படுத்துகிறது. இத்தூபி பண்டைய வரலாற்று உலகின் உயரமான கட்டிட அமைப்புகளில் ஒன்றாக விளங்கியது. பிரமிடு அல்லாத கட்டிடங்களில் எகிப்து நாட்டின் அலெக்சாந்திரியாவின் கலங்கரை விளக்க மண்டபத்திற்கு அடுத்து, இத்தூபி 400 அடி (122 மீட்டர்) உயரம் கொண்டது. இதன் அடிப்பரப்பு 2,33,000 சதுர மீட்டர் பரப்பளவு கொண்டது. இத்தூபி 93.3 மில்லியன் செங்கற்களைக் கொண்டு கட்டப்பட்டது.

இதன் வளாகம் 5.6 எக்டேர் பரப்பளவு கொண்டது. இவ்வளாகத்தில் 10,000 பிக்குகள் தங்கி பௌத்தக் கல்வியைப் பயில்கின்றனர்.

## இதனையும் காண்க
*பௌத்த யாத்திரைத் தலங்கள்

## அடிக்குறிப்புகள்

## மேற்கோள்கள்
* This page incorporates content from Dr. Rohan Hettiarachchi's lankalibrary.com used with permission of website owner.
*Ratnayake, Hema (1993) Jetavana. In *The Cultural Triangle of Sri Lanka*. Paris: Unesco Publishing/CCF.
*Schroeder, Ulrich von. (1990). *Buddhist Sculptures of Sri Lanka*. (752 p.; 1620 illustrations). Hong Kong: Visual Dharma Publications, Ltd. 

## வெளி இணைப்புகள்

* Discover Sri Lanka - More information & images about Jetavana Dagaba 
* Photos of Jetavanaramaya  

பகுப்பு:அனுராதபுரம்
பகுப்பு:இலங்கை வரலாறு
பகுப்பு:இலங்கையின் தொல்லியற்களங்கள்
பகுப்பு:இலங்கையிலுள்ள பௌத்த ஆலயங்கள்
பன்னாட்டு நெல் ஆராய்ச்சி நிறுவனம்

**பன்னாட்டு நெல் ஆராய்ச்சி நிறுவனம்** (IRRI) பிலிப்பைன்ஸ் நாட்டின் லொஸ் பனோஸ், லாகுனாவைத் தலைமையகமாகக் கொண்டு இயங்கும் ஒரு பன்னாட்டு விவசாய ஆராய்ச்சி மற்றும் பயிற்சி நிறுவனம் ஆகும். இந்நிறுவனம் பதினேழு நாடுகளில் 1,300 ஊழியர்கள் பணியாற்றும் கிளை அலுவலகங்களைக் கொண்டுள்ளது.  1960 களில் ஆசியாவில் தானியப் பஞ்சத்தை எதிர்கொள்ளும் வகையில் பல்வேறு அரிசி இனங்களை வளர்க்கும் பசுமைப் புரட்சி மூலம் நன்கு அறியப்பட்டது.

வறுமை மற்றும் பட்டினியைக் குறைத்தல், நெல் விவசாயம் பண்ணும் விவசாயிகள் மற்றும் நுகர்வோரின் சுகாதாரத்தை மேம்படுத்தல், மற்றும் நெல் விவசாயத்தில் நிலைப்பேறான சுற்றுச் சூழலை மேம்படுத்துதல் என்பவற்றை நோக்கமாகக் கொண்டு 1960இல் இந்நிறுவனம் ஆரம்பிக்கப்பட்டது. அது கூட்டு ஆராய்ச்சி, பங்களிப்பு, மற்றும் IRRI பணியாற்றும் நாடுகளில் தேசிய விவசாய ஆராய்ச்சி மற்றும் விரிவாக்க அமைப்புகள் வலுப்படுத்துதல் என்பவற்றை அதன் நோக்கமாக முன்னெடுக்கிறது.

பன்னாட்டு நெல் ஆராய்ச்சி நிறுவனம், பன்னாட்டு விவசாய ஆராய்ச்சி மையங்களின் கூட்டமைவு(CGIAR)  உள்ளடக்குகின்ற, உலகளாவிய உணவு பாதுகாப்பு ஆராய்ச்சிகளில் ஈடுபட்டுவரும்  15 விவசாய ஆராய்ச்சி மையங்களில் ஒன்றாகும். இது ஆசியாவின் மிகப்பெரிய இலாபநோக்கற்ற விவசாய ஆராய்ச்சி மையமாகவுமுள்ளது.

## தோற்றம்
பன்னாட்டு நெல் ஆராய்ச்சி நிறுவனமானது போர்ட் அறக்கட்டளை, ராக்பெல்லர் அறக்கட்டளை, மற்றும் பிலிப்பைன்ஸ் அரசின் ஆதரவுடன் 1960 ஆம் ஆண்டு நிறுவப்பட்டது. 

## தாக்கம்

1960, 1970 ஆம் ஆண்டுகளில் நிகழ்ந்த ஆசியாவின் "பசுமை புரட்சி" இயக்கத்தில் அதன் பங்களிப்பு காரணமாக பன்னாட்டு நெல் ஆராய்ச்சி நிறுவனம் நன்கு அறியப்படுகிறது. நிலத்தில் சாய்ந்து விழுதல் காரணமாக உயரமான நெல் வர்க்கங்கள் பாதிப்படைந்த வேளையில் குட்டையான நெல் வர்க்கங்களை அறிமுகப்படுத்தியமையே அந்த முக்கியத்துவமாகும்.  பன்னாட்டு நெல் ஆராய்ச்சி நிறுவனத்தால் அறிமுகம் செய்யப்பட்ட IR8 உள்ளிட்ட குட்டையான நெல் வர்க்கங்கள் 1960 களில் இந்தியாவைப் பஞ்சத்தில் இருந்து காப்பாற்றியது.. இதனால் உருவாக்கப்பட்ட வர்க்கங்கள் IR வர்க்கங்கள் என பரவலாக அறியப்பட்டு, பல ஆசிய நாடுகளில் ஏற்றுக்கொள்ளப்பட்டன.  2005 ல் உலகின் நெல் பயிரிடப்பட்ட  நிலப்பகுதியில் 60%, இதன் கலப்பின நெல் வகைகள் அல்லது அதன் சந்ததியில் இருந்து நடப்பட்டதாக மதிப்பிடப்பட்டுள்ளது.

2011 இல் ஆஸ்திரேலிய பன்னாட்டு வேளாண் ஆராய்ச்சி மையம் வெளியிட்ட அறிக்கையொன்றில்  தெற்காசியாவில் மூன்று நாடுகளில்  ப.நெ.ஆ.நி 1985 க்கும் 2009 க்கும் இடையில் மேற்கொண்ட இனவிருத்தி செயற்பாடுகள் மதிப்பிடப்பட்டுள்ளன.  இதன் மூலம் 1.46 பில்லியன் அமெரிக்க டொலர் பெறுமதியான வேலைகள் மேற்கொள்ளப்பட்டுள்ளதுடன் நெல் விளைச்சல் 13% வரை அதிகரிக்கப்பட்டுள்ளன.

ப.நெ.ஆ.நி, சீன வேளாண் அறிவியல் அகாடமி,பெய்ஜிங் ஜீனோமிக்ஸ் நிறுவனம் (BGI) என்பன இணைந்து "3,000 க்கும் மேற்பட்ட வெவ்வேறு நெல்குடும்பங்களின் சரியான மரபணுக்களை  முதன்முதலில் அடையாளம் கண்டுள்ளமை நெல் அறிவியலில் முக்கிய முன்னேற்றம் ஆகும்."

## ப.நெ.ஆ.நி,யின் அலுவலகம் காணப்படும் நாடுகள்
பின்வரும் நெல் பயிரிடும் ஆசிய ஆபிரிக்க நாடுகளில் ப.நெ.ஆ.நி,யின் அலுவலகங்கள் உள்ளன:
*புருண்டி
*மொசாம்பிக்
*வங்காளதேசம்
*கம்போடியா
*சீனா
*இந்தியா
*தென் கொரியா
*லாவோஸ்
*மியான்மர்
*நேபாளம்
*இலங்கை
*தாய்லாந்து
*வியட்நாம்
*பிலிப்பீன்சு
*இந்தோனேசியா

## மேற்கோள்கள்

பகுப்பு:பன்னாட்டு அமைப்புகள்
3-அமினோ-5-நைட்ரோசாலிசிலிக் அமிலம்

**3-அமினோ-5-நைட்ரோசாலிசிலிக் அமிலம்** *(3-Amino-5-nitrosalicylic acid)*  C7H6N2O5 என்ற மூலக்கூற்று வாய்ப்பாடு கொண்ட ஒரு கரிம வேதியியல் அரோமாட்டிக் சேர்மமாகும். 540 நா.மீ இச்சேர்மம் வலிமையுடன் ஒளியை ஈர்க்கிறது. 3,5-இருநைட்ரோசாலிசிலிக் அமிலத்துடன் ஒடுக்கும் முகவரான குறைப்புச் சர்க்கரையுடன் வினைபுரிந்து 3-அமினோ-5-நைட்ரோசாலிசிலிக் அமிலம் உற்பத்தி செய்யப்படுகிறது. இவ்வினையில் 3-நைட்ரோ தொகுதி (NOO−) அமினோ தொகுதியாக (NH2)  ஒடுக்கப்படுகிறது.

## மேற்கோள்கள்

பகுப்பு:நைட்ரோபென்சீன்கள்
பகுப்பு:சாலிசிலிக் அமிலங்கள்
பகுப்பு:அனிலின்கள்
பகுப்பு:அமீன்கள்
சுபாசு சந்திரா

**சுபாசு சந்திரா** (Subhash Chandra 30, நவம்பர் 1950)  என்பவர் இந்திய ஊடகப் பெரும் தொழிலதிபர் ஆவார்.  எஸ்செல் என்னும் குழுமத்தின் தலைவர். ஜீ தொலைக் காட்சியைத் தொடங்கி அதன்  தலைவராக இருந்தவர்.

## பணிகள்

அரியானா மாநிலத்தில் பிறந்த இவர். ஜீ தொலைக்காட்சி நிறுவனத்தை 1992 இல் தொடங்கினார். உல்லாசப் பூங்காக்கள், லாட்டரி சீட்டுகள்,  திரைப்பட அரங்குகள் போன்ற தொழில்களிலும் ஈடுபட்டார்  2009 இல்  டிஎன்ஏ  என்ற செய்தித்தாளையும் தொடங்கினார்.
2016 சூன் திங்களில் மாநிலங்களவை உறுப்பினராகப் பதவி ஏற்றார்.  தன்வரலாறு நூலை சுபாசு சந்திரா எழுதியுள்ளார். இந்நூலை இந்திய பிரதமர் நரேந்திர மோடி வெளியிட்டார்.

## விருதுகள்

கிழக்கு லண்டன் பல்கலைக்கழகத்தில் மதிப்புறு முனைவர் பட்டம் இவருக்கு வழங்கப்பட்டது.
எம்மி விருது,  கனடா இந்திய அறக்கட்டளை வழங்கிய சான்சலனி குளோபல் இந்தியன் விருது  ஆகியனவும் இவருக்குக் கிடைத்தன.

## மேற்கோள்

## புற இணைப்புகள்
*
*Subhash Chandra Foundation

பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்திய கோடீசுவரர்கள்
ஜானகி கோயில்

**ஜானகி கோயில்** (Janaki Mandir) () நேபாள நாட்டின் தனுஷா மாவட்டத்தின் **[[ஜனக்பூர்]]**  நகரத்தில் அமைந்துள்ளது. இக்கோயில் சனகன் மகளான ஜானகிக்காக அர்ப்பணிக்கப்பட்ட இந்து கோயிலாகும்.
நேபாள மற்றும் இராஜபுத்திரர்களின் கட்டிடக் கலையில் வெள்ளை நிறத்தில் கட்டப்பட்ட இக்கோயில் 50 மீட்டர் உயரமும், 4,860 சதுர அடி பரப்பளவும் கொண்டுள்ளது. மூன்று தளங்கள் கொண்ட இக்கோயில் பளிங்கு மற்றும் கருங்கற்களால் கட்டப்பட்டுள்ளது. இக்கோயில் அறுபது அறைகள் கொண்டது. பல வண்ண கண்ணாடிகள், சித்திரங்கள், நுணுக்க வேலைப்பாடுகள் கொண்ட சன்னல்கள் கொண்டுள்ளன.
புராண வரலாற்றின் படி, மிதிலை நகரைத் தலைநகராகக் கொண்ட  விதேக நாட்டின் மன்னர் சனகரின் மகளான சீதைக்கும், அயோத்தியைத் தலைநகராகக் கொண்ட கோசலை நாட்டின் மன்னர் தசரதனின் மகனான இராமருக்கும் இக்கோயில் அருகே அமைந்த மாளிகையில் திருமணம் நடந்தது. 
 
## வரலாறு
நேபாள வட்டார வழக்கில் இக்கோயிலை நௌ லக்கா கோயில் என அழைப்பர். நௌ எனும் வட மொழிக்கு ஒன்பது என்றும் லக்கா என்பதற்கு இலட்சம் என்று பொருள்.  இக்கோயிலை அமைக்க ஒன்பது இலட்சம் ரூபாய் செலவிட்டு கட்டியதால் இப்பெயராயிற்று.
ஜானகி கோயிலை, இந்தியாவின் திக்கம்கர் பகுதியின் இராணி விருச பானு என்பவர் 1910இல் கட்டினார்.

ஏப்ரல் 2015இல் ஏற்பட்ட நேபாள நில நடுக்கத்தில் ஜானகி கோயிலின் சில பகுதிகள் சேதமடைந்தன.

## திருவிழாக்கள்
* சீதா கல்யாணம் எனும் விவாக பஞ்சமி
* இராம நவமி
* திகார் திருவிழா

## படக்காட்சிகள்

File:Janki Mandir of Janakpur Dham(Nepal).jpg|கோயிலின் முன் தோற்றம்
File:Sunset view of the Janaki Mandir (Janakpur, Nepal) captured on Nov. 02, 2012..JPG|அந்திப் பொழுதில் கோயில் 
File:Janki Mandir (Janakpur, Nepal) as seen in the early morning of Nov. 02, 2012..JPG|அதிகாலையில் கோயில்
File:Inside view of the Janki Mandir of Janakpur, Nepal..JPG|ஜானகி கோயில் உட்புற காட்சி 
File:Historical Museum 2 (Janakpur).jpg|வரலாற்று அருங்காட்சியகம், ஜானகி கோயில்
File:Jaanaki Mandir!!.jpg|ஜானகி கோயில்
File:Janakimandir Janakpur.jpg|


## இதனையும் காண்க
* ஜனக்பூர்
* முக்திநாத் கோயில்
* சங்கு நாராயணன் கோயில்

## மேற்கோள்கள்

## வெளி இணப்புகள்
* Sita Upanishad
* Janaki Mandir on Google Maps

பகுப்பு:நேபாள இந்துக் கோயில்கள்